Diari Oficial de la Generalitat Valenciana


Sumari del DOGV 2138, del 05-11-1993 (1993/829655)

RESOLUCIÓ de 28 d'octubre de 1993, de la Direcció General de Relacions amb les Corts i del Secretariat del Govern, per la qual es disposa la publicació del Conveni de col.laboració entre el Ministeri d'Economia i Hisenda i la Conselleria d'Economia i hisenda de la Generalitat Valenciana per al desenvolupament de la coordinació de les actuacions de control sobre les ajudes i subvencions finançades amb fons comunitaris europeus.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2138

Data del DOGV
:   05-11-1993

Secció del DOGV
:   ALTRES DISPOSICIONS

Número del document
:   1993/829655


Data del document
:   28-10-1993

Organisme emissor
:   Conselleria d'Economia i Hisenda

Tipus de document
:   Resolució

Resolució de 28 d'octubre de 1993, de la Direcció General de Relacions amb les Corts i del Secretariat del Govern, per la qual es disposa la publicació del Conveni de col.laboració entre el Ministeri d'Economia i Hisenda i la Conselleria d'Economia i Hisenda de la Generalitat Valenciana, per al desenvolupament de la coordinació de les actuacions de control sobre les ajudes i subvencions finançades amb fons comunitaris europeus.  
Subscrit, després de la tramitació prèvia i reglamentària, entre el Ministeri d'Economia i Hisenda i la Conselleria d'Economia i Hisenda de la Generalitat Valenciana, el dia 6 d'octubre de 1993, un conveni de col·laboració per al desenvolupament de la coordinació de les actuacions de control sobre les ajudes i subvencions finançades amb fons comunitaris europeus, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat conveni, que ha quedat inscrit en el Registre de Convenis amb el número 0658/93, i que figura com a annex d'aquesta resolució.  
València, 28 d'octubre de 1993.- El director general de Relacions amb les Corts i del Secretariat del Govern.  
ANNEX  
Conveni de col·laboració entre el Ministeri d'Economia i Hisenda i la Conselleria d'Economia i Hisenda de la Generalitat Valenciana, per al desenvolupament de la coordinació de les actuacions de control sobre les ajudes i subvencions finançades amb fons comunitaris europeus  
A Madrid, a 6 d'octubre de 1993,  
Reunits  
El Sr. Enrique Martínez Robles, secretari d'estat d'Hisenda, en nom i representació de l'administració central de l'estat, i el Sr. Aurelió Martínez Estévez, Conseller d'Economia i Hisenda de la Generalitat Valenciana, en nom i representació d'aquesta administració.  
Ambdues parts, que es reconeixen competència suficient per a establir- aquest conveni basant-se en el que disposa la 'disposició final primera del Reial Decret 1558/77, de 4 de juliol, l'Ordre del Ministeri d'Economia i Hisenda, de 23 d'octubre de 1985, sobre delegació d'atribucions en els secretaris d'estat, i l'Acord del Govern Valencià de data 19 de juliol de 1993, respectivament,  
Declaren:  
Que d'acord amb les disposicions de les comunitats europees i nacionals, les administracions espanyoles es troben obligades a establir i posar en marxa sistemes de control sobre les ajudes i subvencions finançades, totalment o parcialment, a càrrec de fons comunitaris, i en especial sobre els seus beneficiaris.  
Que l'execució d'aquests controls ha de ser dut a terme tant per l'administració central de l'estat com per l'administració de les comunitats autònomes en funció de les respectives competències, i que tenen competència genèrica per a executar-los les intervencions generals respectives, i competència específica, en relació amb cada línia d'ajuda, els òrgans competents per a la gestió i inspecció d'aquesta.  
Que, en l'àmbit nacional, l'article 16 de la Llei de Pressupostos per a 1991, fa una nova redacció de l'article 18.2 de la Llei General Pressupostària que designa la Intervenció General de l'administració de l'estat com a òrgan coordinador d'aquests controls i la faculta per a establir les relacions que a aquest efecte siguen necessàries amb els òrgans corresponents de l'administració central de l'estat, de l'administració dels ens territorials i de l'administració de les comunitats europees.  
Que, així mateix, l'apartat 11 de l'article 81 de la Llei General Pressupostària, en la redacció que en fa l'article 16 de la Llei de Pressupostos per a 1991, preveu la utilització de convenis entre l'administració de l'estat i la dels ens territorials, a efectes del seguiment i l'avaluació de les' subvencions i ajudes gestionades per aquests últims.  
Que la jurisprudència del Tribunal Constitucional, en especial la sentència 79736, de 28 de maig, reconeix que les operacions de gestió i control de les subvencions amb fon comunitaris (entre les quals es troba el control sobre els beneficiaris) en matèries de competència exclusiva de la comunitat Autònoma, puguen ser exercides per la comunitat, sense perjudici de la possible centralització en l'administració de l'estat de la resolució d'expedients i del pagament, respecte d'ajudes en l'assignació a Espanya de les quals la Comunitat Europea haja fixat una quantitat màxima global per a tot el territori de l'estat.  
Que la Generalitat Valenciana fent ús de les seues competències estatuàries, reconegudes per l'esmentada sentència del Tribunal Constitucional, té intenció d'efectuar el control de les subvencions amb fons comunitaris en matèria de les seues competències.  
Que sense perjudici d'aixà, la coordinació de controls nacionals exigeix la deguda col·laboració, comunicació, intercanvi d'informació i suport entre els brgans de les distintes administracions a fi d'establir sistemes de control que, tenint en compte les respectives competències, asseguren la millor utilització dels recursos disponibles, la igualtat de tracte envers els administrats i el compliment de les obligacions imposades per la normativa comunitària.  
A aquest efecte, convenen  
Primer. Plans de control  
En l'àmbit de cada administració, i d'acord amb les respectives competències, s'establiran anualment plans de control sobre els beneficiaris d'ajudes finançades, totalment o parcialment, a càrrec de fons comunitaris.  
Aquests plans comprendran els controls que s'han de realitzar en l'exercici en relació amb cada fons comunitari, distribuïts per programes operatius o sectors, línies d'ajuda, províncies, quanties d'ajuda i òrgan gestor d'aquestes, i es formularan, si s'escau, d'acord amb els models establerts per la comissió de les comunitats europees.  
La Intervenció General de l'administració de l'estat comunicarà a la Intervenció General de la comunitat autònoma les directrius comunitàries, a efectes de formular els plans, i també el Pla nacional de control, en el qual integrarà els establerts per la comunitat autònoma.  
La Intervenció General de la comunitat autònoma comunicarà a la de l'estat els plans de control amb la deguda antelació, per a complir el que estableix el Reglament VWK 1661/1989, del Consell, i més normativa comunitària aplicable, i per a l'elaboració dels plans nacionals.  
Segon. Procediments de control  
Les intervencions generals de l'estat i de la comunitat autònoma es comunicaran mútuament els procediments i els programes d'auditoria i control utilitzats i en promouran homogeneïtzació a fi d'assegurar l'establiment de mínims comuns de control i la igualtat de tracte envers l'administrat.  
A aquest efecte, la Intervenció General de l'administració de l'estat comunicarà a la de la comunitat autònoma totes les directrius, orientacions i recomanacions que acorden els òrgans de la Comissió Europea en relació amb la matèria.  
Tercer. Participació en els controls  
Les intervencions generals de l'estat i de la comunitat autònoma es comunicaran mútuament, abans de l'inici, els controls que han de realitzar a iniciativa d'aquestes en el territori de la Comunitat Valenciana, sobre beneficiaris d'ajudes en les quals es done participació en la gestió d'ambdues administracions.  
Funcionaris de cada intervenció general podran participar, a iniciativa pròpia, en els controls que es realitzen a iniciativa d'una altra intervenció general.  
En aquest cas el control serà realitzat per un únic equip de control on s'integraran els funcionaris d'ambdues intervencions generals, i, si s'escau, dels altres òrgans Competents, sota la direcció conjunta de qui a l'efecte siga designat per les intervencions, i cadascuna d'elles actuarà en virtut de les seues pròpies competències.  
En tot cas, la Intervenció General de l'administració de l'estat i la de la comunitat autònoma es facilitaran mútuament la informació disponible i necessària per a l'execució dels controls a què es refereix aquesta estipulació.  
 Quart. Resultats dels controls realitzats  
Les intervencions generals de l'estat i de la comunitat autònoma es comunicaran mútuament els resultats més importants dels controls realitzats per ambdues administracions en el territori de la Comunitat Valenciana, en execució dels plans a què es refereix l'estipulació primera d'aquest conveni i, en especial, els possibles riscos de frau detectats.  
La Intervenció General de la comunitat autònoma comunicarà aquests resultats a la Intervenció General de l'administració de l'estat amb la deguda antelació, perquè aquesta puga elaborar informes sobre l'execució dels plans nacionals i trametre'ls a la Comissió de la Comunitat Europea en compliment de la normativa aplicable.  
Cinquè. Irregularitats  
La Intervenció General de la comunitat autònoma comunicarà a la de l'estat, a efectes de complir les obligacions establertes en el Reglament (CEE) 595/91, del Consell, i la normativa comunitària relativa als fons estructurals, els casos d'irregularitats detectades en els controls realitzats i els procediments establerts per a prevenir-les, perseguir-les i recuperar les sumes pagades indegudament. Aquestes comunicacions es realitzaran en la forma i el termini que permeta el compliment del que assenyala la normativa esmentada.  
La Intervenció General de l'administració de l'estat cursarà a la comissió aquestes comunicacions, conjuntament amb les relatives als altres òrgans implicats en els controls nacionals i comunicarà a la Intervenció General de la comunitat autònoma les decisions, les orientacions i les recomanacions de les institucions comunitàries en relació amb la matèria i els tipus d'irregularitats detectats en els controls nacionals.  
Sisé. Formació  
La Intervenció General de l'administració de l'estat promourà cursos de formació, en la matèria objecte d'aquest conveni, destinats a funcionaris de la comunitat autònoma, per mitjà de l'.Escola d'Hisenda Pública, i participarà, si s'escau, en els que siguen promoguts per òrgans de la comunitat autònoma. Igualment, la Intervenció General de l'administració de l'estat promourà la participació de funcionaris de la Intervenció General de la comunitat autònoma en els cursos i trobades que, en relació amb la matèria, siguen realitzats per òrgans de la Comissió de les comunitats europees.  
A l'efecte de complir el que preveu el Reglament (CEE) 4045/89 del Consell, la Intervenció General de la comunitari autònoma comunicarà la de l'estat els cursos programats per aquesta administració, per a formació d'agents de control, en l'àmbit del FEOGA-Garantia i les sol·licituds de finançament comunitari per aquest o per altres motius dels indicats en la norma esmentada.  
Seté. Seguiment  
Per al seguiment del que preveu aquest conveni i per a instrumentar la coordinació de controls nacionals sobre fons comunitaris que l'article 18.2 de la Llei General Pressupostària atribueix a la Intervenció General de l'administració de l'estat, es Crea un Comité de seguiment amb composició paritària de representants d'aquesta Intervenció General i de la de la comunitat autònoma, el qual serà presidit per la interventora general de l'administració de l'estat o persona en qui delegue, i on actuarà de Vice-president l'interventor general de la comunitat autònoma o funcionari en qui delegue.  
Aquest Comité de seguiment serà, així mateix, competent per a la solució de les discrepàncies que es Poguessen suscitar arran de l'execucíó del conveni.  
Vuité. Duració  
Aquest conveni s'estableix per un termini de dos anys, a comptar de la data de la firma, i s'entendrà prorrogat tàcitament i successivament per igual termini sempre que les parts no comuniquen la seua decisió de denúncia abans de l'expiració de la vigència.  
Sense perjudici d'això, el conveni podrà ser modificat, amb introducció de les addicions necessàries per al millor compliment dels objectius pretesos, a iniciativa de les intervencions generals de l'estat i de la comunitat autònoma i d'acord amb la normativa comunitària i nacional aplicable.  
CLAUSULA ADDICIONAL  
Quan la comunitat autònoma haja assumit les competències sobre gestió de subvencions amb fons comunitaris en els termes de la normativa vigent i de la sentència del Tribunal Constitucional citada en el preàmbul d'aquest conveni, la iniciativa en els controls sobre beneficiaris a què es refereix la clàusula tercera, en les subvencions la gestió de les quals haja estat assumida, correspondrà a la Intervenció General de la comunitat autònoma que efectuarà les notificacions indicades en la clàusula expressada, sense perjudici del que preveu la normativa comunitària d'aplicació.  
El secretari d'estat d'Hisenda   
Enrique Martínez Robles  
El Conseller d'Economia i Hisenda   
Aurelio Martínez Estévez